學佛心得分享(1911)--何等為『菩薩摩訶薩十種智印』 - 台灣法律網-律師事務所
設成首頁 | 加入最愛 | 新訊連結 | 聯絡律師 | 推薦朋友 | 線上投稿 | 律師簡介 | 律師諮詢 | Facebook | 隱私權聲明 文章總數：210466 瀏覽總數：545735156
文章總數：210466 瀏覽總數：545735157
學佛心得分享(1911)--何等為『菩薩摩訶薩十種智印』
眾所周知：『菩薩摩訶薩』者，具名菩提薩埵摩訶薩埵。菩提薩埵作道眾生，新譯曰覺有情。摩訶薩埵作大眾生，新譯曰大有情。求道果之眾生，故云道眾生，求道果者通於聲聞緣覺，故為簡別於彼，更曰大眾生也。又菩薩有中高下之諸位，但為示地上之菩薩，更曰摩訶薩。如同《佛地論》曰：「菩薩摩訶薩者，謂諸薩埵求菩提故。此通三乘，為簡取大故，須復說摩訶薩言。（中略）此通諸位，今取地上諸大菩薩，是故復說摩訶薩言。」《法華嘉祥疏》曰：「摩訶薩埵者，摩訶云大。十地論云：大有三種。願大行大度眾生大。薩埵云眾生，即大眾生也。（中略）摩訶薩者簡異二乘，亦求小道，今明求於大道，故名大眾生。」至於何等為『菩薩摩訶薩十種智印』？依《大方廣佛華嚴經》開示：菩薩摩訶薩有『十種』智印。
（一）菩薩摩訶薩知苦苦、變易苦、行苦，不生懈怠修菩薩行。一向專求無上菩提，不恐不怖不驚不畏，不捨大願菩提之心，堅固不退究竟阿耨多羅三藐三菩提，是為第一印。
（二）一切凡夫眾生悉有煩惱顛倒惑亂，彼諸眾生麤鄙惡言訶罵菩薩，或以刀杖瓦石而加害之。菩薩爾時心無憂惱，修菩薩行正向菩提，修習忍法受證離生，是為第二印。
（三）菩薩摩訶薩聞甚深佛法讚一切智，聞已一向信解，是為第三印。
（四）菩薩摩訶薩作如是念：我發菩提心，究竟成就阿耨多羅三藐三菩提，一切眾生流轉五道受無量苦，我當令彼皆大歡喜，勤行精進修習善根，度生死流永得安樂，是為第四印。
（五）菩薩摩訶薩解如來智無量無邊，而未與如來等，於如來所聞無量無邊智，於文字中分別解了與如來等，是為第五印。
（六）菩薩摩訶薩成就善欲、不可壞欲、甚深欲、勝欲、功德欲、莊嚴欲、無比欲、無上欲、堅固欲，究竟正求無上菩提一切眾魔外道及其眷屬不能壞欲，不退無上菩提欲，是為第六印。
（七）菩薩摩訶薩不惜身命無所怖畏，修菩薩行發菩提心趣一切智，得一切佛智慧光明不捨佛菩提，不捨善知識，是為第七印。
（八）菩薩摩訶薩若善男子善女人學大乘者，長養諸佛善根，安住善根，攝取一切智，心不退菩提，是為第八印。
（九）菩薩摩訶薩令一切眾生住平等心，修一切智為眾生說法，悉令不退無上菩提長養大悲，是為第九印。
（十）菩薩摩訶薩隨順三世諸佛一切善根，紹繼佛種生一切智，是為第十印。
由此觀之，如是『十種』，即為菩薩摩訶薩十種智印，若菩薩摩訶薩成就此印，疾得阿耨多羅三藐三菩提，具足如來無上智印。何以故？蓋『智印』者，如人有印則得入國，以般若之智為印，則得入實相之理，故曰智印。又如印契判物之真偽，以智為印，刊定是非真妄等，故曰智印。又如大日拳印、不動之劍印，各證明內證之智德者，故曰智印。如同《法華經妙音品》曰：「智印三昧。」《法華義疏》曰：「如人入安穩國，有印得入，無印不得入。菩薩得此三昧，解入實相。」《法華玄讚》曰：「以智為印，刊定是非真妄等故。」《秘藏寶鑰》曰：「五部諸佛智擎智印。」